Coordenadas: 39°28′01″N 0°22′38″O﻿ / ﻿39.466994, -0.377125

**Valencia - Estació del Nord** ou *Valencia - Terme*, é a principal estación de ferrocarril da cidade de Valencia e un dos monumentos máis emblemáticos da súa arquitectura civil.

Localización
------------

A estación sitúase na rúa de Xàtiva, a carón da estación de metro de Xàtiva, e moi próxima ás de Bailén, Plaça d'Espanya e Alacant (está última aínda en construción).

Está previsto que o tránsito ferroviario que agora acolla se traslade á nova estación de *València-Parc Central*, medio quilómetro ao sur da actual, cando o TAV (Tren d'Alta Velocitat) chegue á capital valenciana en ancho internacional (1435 mm), e barállase a posibilidade que o edificio actual se converta nun espazo de ocio, cultural ou museístico.

Fachada da Estació del Nord

Historia
--------

Foi construída entre 1906 e 1917 aproveitando as transformacións urbanísticas da cidade a finais do século XIX para instalarse nun enorme terreo que quedara libre, xunto á praza de Touros e só a 250 m da Casa do Concello de Valencia.

O edificio, deseñado polo arquitecto Demetri Ribes, relaciónase co estilo modernista vienés denominado Sezession, e especialmente con Otto Wagner, caracterizado polas liñas rectas en contraposición ás formas sinuosas máis propias do Art Nouveau, o modernismo predominante en Francia, Bélxica, Cataluña e o resto de Valencia. Á influencia vienesa engádense, por un lado reminiscencias do gótico perpendicular inglés xunto con algunhas trazas do que máis tarde sería o racionalismo.

Arquitectura
------------

*Artigo principal**:* Modernismo valenciano.
O edificio é de planta rectangular e conta con dúas zonas claramente diferenciadas: o gran hangar, de planta igualmente rectangular e pechado con estrutura de arcos articulados de aceiro laminado, e o edificio de viaxeiros propiamente dito o vestíbulo, de planta en U e piares independentes da estrutura do hangar. Na súa construción empregáronse novos materiais introducidos a finais do XIX, como a estrutura metálica en forma de marquesiña. Outra traza típica desta estación modernista é a integración de tódalas artes nunha mesma edificación: enxeñería, escultura, pintura e artes decorativas.

A fachada principal está ritmicamente desenvolvida segundo módulos dun gran esquematismo formal. De predominio horizontal, presenta tres corpos de edificación resaltados en forma de torreóns, situados nos extremos e no centro, que avanzan respecto á liña xeral da fachada e que lembran á torre da Llotja de la Seda, de escasa alzada. Os ritmos verticais nas entrepilastras dos torreóns que non chegan a desequilibrar a horizontalidade xeral. O remate do edificio queda definido por estas entrepilastras e por pináculos terminais de perfil aparentemente ameado.

|  |  |
| --- | --- |
| Detalle da fachada da Estació del Nord | Vestíbulo da estación |

En oposición á sobriedade estrutural superponse á fachada unha profusa decoración de elementos cerámicos e temas inspirados na agricultura valenciana, coma motivos vexetais, laranxas e flores de laranxeira, e inclúe as catro barras vermellas sobre fondo de ouro do escudo heráldico da cidade. Este evidencia un trazo significativo da tensión modernista entre a modernidade e a tradición, entre o local e o cosmopolita. A estes elementos de claro valor simbólico se engade a repetición de elementos emblemáticos alusivos á Compañía dos Camiños de Ferro do Norte de España, como a estrela de cinco puntas e a aguia, símbolo da velocidade, que remata o corpo central do edificio. A decoración se completa no bloque central por dous mosaicos simetricamente colocados. Os mosaicos son obra do valenciano residente en Barcelona, Lluís Brú i Salelles e vanse realizar entre 1913 e 1918.

No interior do vestíbulo a planta baixa está exclusivamente destinada ao público, mentres que a entreplanta e primeiro andar destínanse a oficinas. Destaca a ornamentación da planta baixa, con cerámicas vidradas, trencadís e un mosaico de Josep Mongrell, pechado por restauración dende hai máis de dúas décadas. A combinación de madeira, vidro e mármore fusionan calidez, transparencia e brillo. Ten unha infinidade de elementos decorativos de cerámica, madeira, metal, vidro e outros materiais. Os zócolos de cada porta ou ventá interior do vestíbulo están feitos de madeira e nos máis altos pódese ler o lema "boa viaxe" en distintos idiomas, entro os cales non está nin o valenciano nin o francés. As súas grandes xanelas presentan unha rosetón na súa parte superior.

|  |  |  |  |
| --- | --- | --- | --- |
| Detalle do Vestíbulo | Columna de cerámica escultórica e trencadís | Reloxo do salón principal da Estació del Nord |  |

|  |  |  |  |
| --- | --- | --- | --- |
| *Kalon Taxidion* (boa viaxe) en grego | Detalle floral do Vestíbulo | Detalle do teito do Vestíbulo |  |

A cuberta principal do hangar ou nave central, que cobre as vías, ten forma de arco e guías que representen as vías do tren. Así mesmo, ten unha grande apertura lonxitudinal para tal que escaparan os fumes das máquinas cando estas funcionaban a vapor.

|  |  |  |
| --- | --- | --- |
| Fachada e teito da Estació del Nord | Oficina de atención ao público | Detalle da oficina de atención ao público |

Servizos de transporte que atende a Estació del Nord
----------------------------------------------------


|  |
| --- |
|  **Proximidades Valencia de Renfe** |
| Procedencia/Destino | < | Liña | > | Procedencia/Destino |
| *terminal* | Liña 1 Proximidades Valencia | Alfafar-Benetússer | Gandía /Platja i Grau de Gandia |
| Liña 2 Proximidades Valencia | Moixent |
| Liña 5 Proximidades Valencia | València - Font de Sant Lluís | Caudiel |
| Liña 6 Proximidades Valencia | Castelló de la Plana |

|  |
| --- |
| **Media Distancia de Renfe** |
| Procedencia/Destino | < | Liña | > | Procedencia/Destino |
| *terminal* | Liña 1 Rexional País Valenciano | Xàtiva | AlacantMurcia / Cartaxena |
| Liña 3 Rexional País Valenciano | Xàtiva | AlbaceteCidade Real |
| Liña 4 Rexional País Valenciano | Xàtiva | Alcoi |
| Liña 5 Rexional País Valenciano | Aldaia | CuencMadrid Atocha |
| Liña 6 Rexional País Valenciano | València-Cabanyal | ZaragozaHuesca |
| Liña 7 Rexional País Valenciano | València-Cabanyal | TortosaBarcelona |

|  |
| --- |
| **Longa Distancia** |
| Tren | < Procedencia/Destino | Procedencia/Destino > | Obervacións |
| Alaris | Alacant | Barcelona | Un tren diario en cada sentido |
| Euromed | Alacant | Barcelona |  |
| Arco | Sevilla | Barcelona |
| Badaxoz | Barcelona |
| Málaga | Barcelona |
| Almería | Barcelona |
| Granada | Barcelona |
| Talgo | Cartagena | Montpellier | Talgo *Mare Nostrum* |
| Talgo | Lorca | Barcelona |
| Murcia del Carmen | Barcelona |  |
| Trenhotel | Málaga | Barcelona | Trenhotel *Gibralfaro* |
| Granada | Barcelona | Trenhotel *Gibralfaro* |

Notas
-----

1. ↑  Lluís Permanyer. La Vanguardia 19-04-1987. Entrevista a Lluís Bru i Borrell neto de Lluís Bru i Salelles.
2. ↑  Lluís Brú, fragment d'un creador. Aj. d'Esplugues. ISBN 84-609-5719-5. Pàg. 92

Véxase tamén
------------

### Ligazóns externas

* Ficha en miestacion.es *(en castelán)*
* Información sobre a estación en adif.es *(en castelán)*
* Información sobre horarios, plano e tarifas de Proximidades Valencia *(en castelán)*
* Páxina Oficial de Renfe Operadora *(en castelán)*

| * v
* c
* e
Monumentos, museos e edificios da Cidade de Valencia |
| --- |
| 
* Banys de l'Almirall
* Basílica da Virxe dos Desamparados
* Casa do Concello
* Catedral de Valencia
* Cidade das Artes e as Ciencias
* Estació del Nord
* Llotja de la Seda
* Mercat Central
* Mercado de Colom
* Micalet
* Palau de Benicarló
* Palau de la Generalitat
* Palau de Justícia
* Plaça de l'Ajuntament
* Plaça de l'Almoina
* Plaça de la Mare de Déu
* Plaça del Mercat
* Portal de la Valldigna
* Sant Joan del Mercat
* Torres de Serrans
* Torres de Quart
* Xardín do Turia

 | Escudo da Cidade de Valencia |


|  |  |
| --- | --- |
| Control de autoridades | 
* Wd: Q1102684
* GeoNames: 8642961

 |